বাংলাদেশ দল অনুশীলন করছে দুবাইয়ের আইসিসি ক্রিকেট একাডেমিতে। সেখানেই অনুশীলনের ফাঁকে মাহমুদউল্লাহ বলেন, ‘ব্যক্তিগতভাবে এশিয়া কাপে কিছু করার চেষ্টা করব। দলের জন্য অবদান রাখতে পারলে ভালো লাগে, সেই ভালো লাগা আরও বেড়ে যায় যদি দল জেতে। আমি ব্যাপারটাকে সহজভাবে দেখতে চাই এবং যতটা সম্ভব পারফর্ম করতে চাই। সত্যি বলতে, সব দলই এখন ভালো ক্রিকেট খেলছে। প্রতিটি ম্যাচই গুরুত্বপূর্ণ। তাই স্বস্তিতে থাকার কোনো সুযোগ নেই। আমরা পুরো আসরকে একটা একটা ম্যাচে ভাগ করে চিন্তা করতে চাই। এতে প্রথমদিকে ভালো কিছু করতে পারব।’